ทีเอ็มบี เปิดตัวแคมเปญ 2020 ปลูกฝังนิสัยรักการออม
ทีเอ็ม เปิดตัวแคมเปญ TMB NO FIXED Happy Piggy Bank 2020 สนับสนุนให้ทุกครอบครัวร่วมปลูกฝังการออม
8 ม.ค. 2563

ทีเอ็ม เปิดตัวแคมเปญ TMB NO FIXED Happy Piggy Bank 2020 สนับสนุนให้ทุกครอบครัวร่วมปลูกฝังการออม
นายชวมนต์ วินิจตรงจิตร หัวหน้าเจ้าหน้าที่บริหารผลิตภัณฑ์ธุรกรรมธนาคาร เปิดเผยว่า ทีเอ็มบี เปิดเผยว่า การสร้างนิสัยและวินัยทางการเงินให้แก่เด็กๆ ต้องเริ่มตั้งแต่วันนี้ เพื่อสร้างอนาคตที่ดีกว่าให้กับพวกเขา สอดรับกับแนวคิด พ่อแม่ยุคใหม่ปรารถนาให้ลูกน้อยมีต้นทุนชีวิตที่ดีกว่า (The Better Version of Me) ธนาคารจึงได้แคมเปญดีๆ ผ่านการเลือกออมกับบัญชีที่ใช่ เลือกออมด้วยบัญชีทีเอ็มบี โน ฟิกซ์ (TMB NO FIXED) บัญชีฝากไม่ประจำ ถอนเมื่อไหร่ก็ได้ ดอกเบี้ยสูงกว่าใคร พร้อมเปิดตัวกระปุกหมูออมสิน Happy Piggy Bank ไอเท็มสุดคูลสื่อกลางสร้างนิสัยรักการออมที่โดนใจทุกเพศทุกวัย เริ่มตั้งแต่วันนี้ – 31 มี.ค. 63
ทั้งนี้ ทีเอ็มบี เล็งเห็นความสำคัญของการสร้างวินัยทางการเงินที่ควรเริ่มตั้งแต่อายุยังน้อย เพราะจะช่วยสร้างความมั่นคงให้กับชีวิตได้ในอนาคต แนวคิด The Better Version of Me เกิดจากความเข้าใจในสิ่งที่พ่อแม่คนรุ่นใหม่ที่มีความมุ่งมั่นอยากเห็นลูกเติบโตมาอย่างดี มีต้นทุนชีวิตที่ดีกว่าตัวเอง จึงจำเป็นต้องเร่งปลูกฝังและให้ความสำคัญกับเรื่องการเก็บออมเงินตั้งแต่วันนี้ ซึ่ง ทีเอ็มบี พร้อมสนับสนุนและส่งเสริมให้เกิดการออมที่มีประสิทธิภาพผ่านการเลือกออมให้ถูกบัญชี โดยเฉพาะการเลือกออมเงินกับบัญชีที่ใช่ อย่างบัญชีทีเอ็มบี โน ฟิกซ์ (TMB NO FIXED) บัญชีฝากไม่ประจำ ถอนเมื่อไหร่ก็ได้ และรับดอกเบี้ยสูงกว่าตั้งแต่บาทแรก สูงสุด 1.6% ต่อปี เมื่อใช้คู่กับบัญชี ออลล์ ฟรี
เพื่อตอกย้ำให้แคมเปญนี้เข้าถึงกลุ่มผู้บริโภคมากขึ้น ทีเอ็มบี ยังได้จัดโปรโมชั่น ฟรีกระปุกหมูออมสิน Happy Piggy Bank คอลเลคชั่นล่าสุด มูลค่า 500 บาท มาพร้อมฟังก์ชั่นพิเศษ เมื่อหยอดเหรียญจะมีเสียงร้องและเรืองแสงออกมาจากตัวกระปุก ทำให้เด็กๆ สนุกไปกับการออมมากขึ้น เป็นการเปลี่ยนภาพลักษณ์กระปุกออมสินธรรมดาๆ ให้กลายเป็นตัวช่วยสำหรับคุณพ่อคุณแม่นำไปใช้เป็นสื่อกลางกระตุ้นให้เด็กๆ สร้างนิสัยการออมได้เป็นอย่างดี ซึ่งผู้สนใจสามารถเป็นเจ้าของ Happy Piggy Bank ได้อย่างง่ายดาย เพียงเปิดบัญชี เพื่อออม ทีเอ็มบี โน ฟิกซ์ ตั้งแต่ 30,000 บาท ขึ้นไป
“แคมเปญนี้สะท้อนให้เห็นว่า ทีเอ็มบีให้ความสำคัญกับเรื่องการสร้างวินัยทางการเงิน หรือ Financial Literacy อย่างชัดเจน โดยเฉพาะการรณรงค์ปลูกฝังเรื่องการออมให้กับเด็กตั้งแต่เนิ่นๆ และถึงแม้เด็กๆ อาจยังไม่เข้าใจเรื่องการเงินมากนัก แต่ทีเอ็มบีเชื่อว่า กระปุกออมสิน Happy Piggy Bank จะเป็นเครื่องมือทรงพลังที่จะช่วยคุณพ่อคุณแม่ใช้สอนเรื่องการออมเงินของลูกได้เป็นอย่างดี และยังมุ่งหวังที่จะช่วยส่งเสริมแนวคิดของพ่อแม่ทุกคนที่อยากให้เจ้าตัวน้อยมีอนาคตที่ดี มีชีวิตมั่งคั่ง มั่นคง และมีอิสระทางการเงินในอนาคต ผ่านการเลือกออมกับบัญชีที่ใช่ อย่าง TMB NO FIXED ที่จะทำให้เอื้อสภาพคล่องให้กับการฝากประจำ ถอนเมื่อไหร่ก็ได้ แต่ยังได้รับผลประโยชน์ดอกเบี้ยสูงสุดถึง 1.6% ซึ่งเป็นการออมเงินที่ตอบโจทย์ทุกความต้องการและตรงใจมากที่สุดนั่นเอง”
ทีเอ็มบี โน ฟิกซ์ (TMB NO FIXED) บัญชีเพื่อออมดอกเบี้ยสูง ถอนเมื่อใดก็ได้ ไม่กำหนดระยะเวลาฝาก และยังคงให้ดอกเบี้ยสูงตั้งแต่บาทแรก ผู้สนใจสามารถติดต่อเปิดบัญชี ได้ที่ ทีเอ็มบี ทุกสาขา สำหรับลูกค้า ทีเอ็มบี ปัจจุบัน สามารถเปิดบัญชีผ่าน TMB TOUCH ได้ทันที สอบถามรายละเอียดเพิ่มเติมที่ TMB Contact Center โทร.1558 หรือ www.tmbbank.com